[{"text_idx": "#000002", "text": "Cymarfer- cynllun peilot newydd yn ardal Llangefni i gefnogi dysgwyr"}, {"text_idx": "#000004", "text": "Un o\u2019r heriau mwyaf sy\u2019n wynebu dysgwyr Cymraeg ydy siarad efo Cymry Cymraeg."}, {"text_idx": "#000006", "text": "Dim ond rhai o\u2019r problemau sydd uchod a gafodd eu hamlygu gan ymchwil wnaed i\u2019r heriau wrth geisio cymathu dysgwyr i gymunedau Cymraeg. Canlyniad yr ymchwil oedd y Cynllun Peilot Cymarfer. Drwy gyfres o fideos a phecyn digidol wedi eu hariannu gan Y Ganolfan Dysgu Cymraeg Genedlaethol, mae\u2019r do\u2019s a\u2019r don\u2019t\u2019s fel petai ar sut i siarad efo dysgwyr Cymraeg mewn ffordd gefnogol. Un o\u2019r pethau gorau am y prosiect hwn ydy mai dysgwyr sy\u2019 wedi cyfrannu at awduro ac actio yn y fideos ar y cyd efo\u2019r tiwtor ac awdur profiadol, Mared Lewis a Manon Prysor. Mae pob fideo wedi tynnu ar brofiadau dysgwyr go iawn wrth geisio ymarfer siarad Cymraeg o ddydd i ddydd."}, {"text_idx": "#000007", "text": "Ail ran y cynllun ydy treialu \u2018Cymarfer\u2019 gyda busnesau Llangefni. Prosiect ydy hwn i annog dysgwyr ddefnyddio eu Cymraeg o ddydd i ddydd gyda busnesau a siopau lleol. Ar y cyd gyda Menter Iaith Mo\u0302n, daeth busnesau tref Llangefni yn rhan o\u2019r prosiect. Mae busnesau lleol sydd wedi ymrwymo i\u2019r cynllun yn fodlon siarad Cymraeg gyda dysgwyr. Os ydy\u2019r dysgwyr yn defnyddio\u2019r Gymraeg yn y siop, maent yn cael \u2018stamp\u2019 ar eu cerdyn Cymarfer. Ar o\u0302l casglu 8 stamp, maent yn dychwelyd y cerdyn i swyddfa Menter Iaith Mo\u0302n, yn Neuadd y Dref, Llangefni am gyfle i ennill gwobr o Ysgol Haf gyda\u2019r Ganolfan Gymraeg Cenedlaethol."}, {"text_idx": "#000011", "text": "\u201cRydym yn falch iawn o allu hybu cynllun Cymarfer efo dysgwyr Cyngor Sir Ynys Mo\u0302n. Mae\u2019n hollbwysig ein bod ni\u2019n cynnig cyfleoedd i\u2019n dysgwyr ddefnyddio\u2019u Cymraeg tu allan i\u2019r dosbarth, boed hynny yn y gweithle neu\u2019n gymdeithasol. Mae hi\u2019n braf gweld busnesau lleol Llangefni yn ymrwymo i gefnogi dysgwyr. Mae pethau syml yn gwneud byd o wahaniaeth \u2013 siarad yn araf a bod yn amyneddgar. Gobeithio y bydd y cynllun yn annog mwy o bobl i siopa\u2019n lleol, ac i wneud hynny yn Gymraeg. Ac mae\u2019r cyfle i ennill lle yn Ysgol Haf Dysgu Cymraeg GO yn gymhelliant gwych i fynd amdani!\u201d"}, {"text_idx": "#000013", "text": "Mae pecyn digidol Cymarfer ar gael yma"}, {"text_idx": "#000018", "text": "Mentrau Iaith Cymru is an equal opportunities employer committed to promoting equality, diversity and inclusion."}]